EELNÕU
NARVA LINNAVALITSUS
KORRALDUS
Narva									______.04.2023.a nr _____-k
Avaliku konkursi väljakuulutamine Narva Linna Arenduse ja Ökonoomika Ameti direktori vaba ametikoha täitmiseks

1. Asjaolud ja menetluse käik
Narva Linnavalitsuse 22.03.2023 korraldusega nr 198-k võeti vastu otsus vabastada omal soovil teenistusest 29.03.2023 Narva Linna Arenduse ja Ökonoomika Ameti direktor Victoria Punga.
Narva Linnavalitsuse 29.03.2023 korraldusega nr 214-k täidab Narva Linna Arenduse ja Ökonoomika Ameti direktori ülesandeid Narva Linna Arenduse ja Ökonoomika Ameti ettevõtluse- ja tarbijakaitse teenistuse juhataja Maria Terebilina kuni Narva Linna Arenduse ja Ökonoomika Ameti direktori vaba ametikoha täitmiseni.

2. Õiguslikud alused
2.1. Avaliku teenistuse seaduse § 16 lõike 1 alusel vaba ametikoht täidetakse avaliku konkursi korras.
2.2. Juhindudes avaliku teenistuse seaduse § 17 lõikest 1 tuleb avaliku konkursi korraldamisel vabast või vabanevast ametikohast teatada ametiasutuse ja avaliku teenistuse kesksel veebilehel. Kandidaatide taotluste esitamise tähtaeg ei tohi olla lühem kui 14 kalendripäeva avaliku teenistuse kesksel veebilehel konkursikuulutuse avaldamise päevast arvates.
2.3. Narva Linna Arenduse ja Ökonoomika Ameti põhimääruse § 11 lõike 1 alusel juhib ametit direktor, kelle nimetab ametikohale ja vabastab teenistusest Linnavalitsus linnapea ettepanekul.

3. Otsus
3.1. Kuulutada välja avalik konkurss Narva Linna Arenduse ja Ökonoomika Ameti direktori ametikoha täitmiseks.
3.2. Konkursiteade avaldatakse Narva linna veebilehel ja avaliku teenistuse kesksel veebilehel.
3.3. Konkursiteade peab sisaldama järgmisi andmeid:
· konkursi korras täidetava ametikoha nimetus;
· teenistusülesannete lühikirjeldust;
· kandidaadile esitatavad nõuded;
· avalduse esitamise tähtaeg ja viis;
· koos avaldusega esitatavate dokumentide loetelu.
3.4. Kinnitada konkursikomisjon järgmises koosseisus:
Katri Raik		– linnapea, komisjoni esimees;
Irina Smirnova	– abilinnapea;
Jelena Golubeva	– Rahandusameti direktor, linnavalitsuse liige;
3.5. Kandidaadi haridus ja töökogemus peavad vastama avaliku teenistuse seaduse § 14 lõigetele 1 ja 2 ning Narva Linnavolikogu 23.04.2015 määruse nr 13 „Nõuded ametnike haridusele, töökogemusele, teadmistele ja oskustele“ nõuetele.
3.6. Kandidaat esitab komisjonile järgmised dokumendid:
· sooviavalduse koos kinnitusega, et kandidaat vastab ametikohale astumiseks seaduses sätestatud nõuetele;
· CV või elulookirjeldus koos soovitustega;
· haridust tõendava dokumendi koopia;
· isikut tõendava dokumendi koopia;
· lühiessee/visioon (1-2 A4 lehekülge) teemal „Narva linna peamised arenguvõimalused 2023.-2035.a“.
· muud dokumendid, mida kandidaat peab vajalikuks esitada.

4. Rakendussätted
4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2. Korraldus jõustub seadusega sätestatud korras.


Katri Raik
Linnapea								Üllar Kaljuste
									Linnasekretär
